România este în continuare sub avertizările venite de la ANM, referitoare la noi fenomene de meteo de vreme rea, și valori termice scăzute. Dar, această situație nu va ține mult, așa că meteorologii anunță când revine primăvara în România, după ninsori şi ger.
Deși ne-am fi dorit să avem numai soare și vreme frumoasă, din păcate lucrurile s-au schimbat, cel puțin în estul, nordul și parte din vestul României, unde iarna revine în forţă și au fost semnalate valori termice scăzute, iar pe timpul nopții chiar sub pragul de îngheț. Meteorologii spun că vor fi ploi, lapoviță și ninsori:
"Pentru mai multe regiuni ale țării, respectiv Banatul, Crișana, Transilvania, Oltenia și vestul Moldovei, ne așteptăm ca precipitațiile să se extindă ca arie în următoarele ore, iar până mâine seară se vor acumula cantități însemnate de apă, undeva la 10-15 litri și izolat peste 20 de litri.
În zonele montane aferente acestor regiuni așteptăm să predomine ninsori, așa încât se va depună un strat de zăpadă în zonele montane, mai ales în Carpații Occidentali, dar și prin Carpații Meridionali.
De altfel, cam în toate masivele va ninge din această seară și până joi seară. Ne așteptăm ca temperaturile să fie mai coborâte, dar apropiate de cele obișnuite, specifice acestei perioade."
Temperaturile cu minus și fenomenele meteo specifice perioadei de iarnă, anume ninsori şi lapoviţă, în România vor mai persista și spre finalul acestei săptămâni, dar asta nu înseamnă că a doua parte a lunii martie va fi dominată de vremea rece.
Conform specialiștilor ANM, amflă când revine primăvara în România, după ninsori şi ger, iar asta se va întâmpla de săptămâna viitoare. Conform datelor, vremea se va încălzi și se vor înregistra valori d epână la 16-17 grade în mai toată țara, astfel că vom avea o perioadă mai caldă, deși imprevizibilitatea vremii ar putea readuce noi schimbări.
Deși ne apropiem de weekend, temperaturile nu vor fi ridicate nici în Capitală, fiind anunțate din această seară și până vineri diomineață posibile precipitații. ANM mai spune că pe parcursul zilei de vineri ploile vor fi ceva mai slabe, iar vântul ceva mai intes, cu cel mult 9 grade valorile maxime.
Cu toate astea, începând de sâmbătă lucrurile se schimbă, astfel că se va încălzi treptat și în București, iar duminică se vor înregistra și la nivelul Bucureștiului aproximativ 17 grade, precum și zonele de vest ale țării, așa cum a precizat Mihai Huştiu, meteorolog ANM, miercuri, la Antena 3 CNN.